વડા પ્રધાન નરેન્દ્ર મોદી મહાત્મા મંદિર ખાતે વાઈબ્રન્ટ ગુજરાત ગ્લોબલ સમિટનો આરંભ બપોરે ૩.૩૦ વાગે કરશે. આ પ્રસંગે ભારતીય ઔદ્યોગિક જગતના આગેવાનો ઉપરાંત ગ્લોબલ કોર્પોરેટ જગતના પ૦૦૦થી વધુ ડેલિગેટસ હાજરી આપી રહ્યા છે. સમિટના ઉદ્ઘાટન પ્રસંગમાં રશિયા તથા પોલેન્ડના નાયબ વડા પ્રધાન ઉપરાંત ૩પ દેશના રાજકીય પ્રતિનિધિઓ ઉપસ્થિત રહેશે. વાઇબ્રન્ટ સમિટની આ વખતે થીમ ‘ગુજરાતઃ કનેકટિંગ ઇન્ડિયા ટુ ધી વર્લ્ડ’ છે.